
Propozície súťaže o pohár DHZ Valaská Dubová

Usporiadateľ: DHZ Valaská Dubová

Termín: 18.10.2014 začiatok o 12:00

Prezentácia: od 11:00 do 11:50

Miesto: časť „Chríbik“, turistický chodník na Choč z Valaskej Dubovej

Účastníci: 7-členné hasičské družstvá plus veliteľ s vlastnou technikou PS s funkčnou vývevou a vlastným  náradím, ustrojený v jednotnom oblečení zakrývajúcim kolená a lakte. Súťažiaci musí mať pri plnení disciplíny prilbu a ľahký opasok. Obuv pevná nadčlenková, nakoľko ide o lesný porast.  
Výstroj: podľa platného súťažného poriadku na rok 2014
Náradie: nasávací kôš, 2ks nasávacie hadice o priemere 110 mm a dĺžke 2,5m, PS s funkčnou vývevou, 2ks Hadice „B“ 75 mm a dĺžke 20  m, 1 ks rozdeľovač, 4 ks hadica „C“ 52 mm a dĺžke 20 m, 2 ks prúdnica „C“ s guľovým ventilom, 2 ks kľúč na spojky a šróbenie nasávacích hadíc ( športové hadice nie sú povolené ), 1ks ventilové lano s karabínou. Pred samotným štartom jednotlivého družstva bude rozhodca kontrolovať všetko náradie ako aj šírku hadíc. 
Štartovné : 10 €, stravné (guláš) 2 € na osobu

Prihlášky: do 15.10.2014 poslať na mlynarikj@post.sk alebo telefonicky na tel. číslach: 0908 600 639,  0911 488 738

Kategórie:

1. Muži

2. Ženy
V prípade zmiešaného družstva toto štartuje v kategórii muži. Súťažiaci môže štartovať iba za jedno súťažné družstvo.

Terén:

Tráva a lesný porast.
Hodnotenie:
Celkové hodnotenie tvorí dosiahnutý čas v požiarrnom útoku. Protest je možné podať najneskôr do 10 min od skončenia plnenia disciplíny u predsedu DHZ Valaská Dubová Ing. Mareka Bačíka.

Upozornenie:

V záujme bezpečnosti a ochrany zdravia JE ZAKÁZANÉ členom súťažných DHZ pred súťažou a počas nej požívať alkohol a iné omamné látky. Podnapité súťažné DHZ budú diskvalifikované. Organizátori a ani rozhodcovia nezodpovedajú za prípadné straty alebo odcudzenie cenných predmetov. Náklady na dopravu, materiálne vybavenie a vystrojenie členov súťažných družstiev znáša zriaďovateľ. Stravu zabezpečí organizátor súťaže ale len pre družstvá, ktoré včas oznámia svoju účasť.

Súťažiaci je povinný podrobiť sa všetkým rozhodnutiam rozhodcov a usporiadateľov. Ak sa člen súťažného družstva bude správať vulgárne alebo agresívne voči rozhodcom, či usporiadateľom súťažné družstvo bude vylúčené zo súťaže a musí opustiť miesto konania súťaže. Taktiež je potrebné, aby súťažiaci mali so sebou preukaz poistenca pre prípad úrazu. Organizátor zabezpečí zdravotnú službu.
Plnenie súťažnej disciplíny: 

Poradie súťažných družstiev na štarte sa bude losovať pred zahájením súťaže. Domáce družstvo si vyhradzuje štartovať ako prvé. 
1. Požiarny útok s vodou z prírodného zdroja

· Súťažné družstvo si bude na štartovej čiare losovať rozdelenie úloh v požiarnom útoku. Imunitu má veliteľ družstva a strojník, ktorí je stály kvôli ochrane stroja. Vylosované čísla budú viditeľne umiestnené na odeve súťažiaceho. Čísla sa nesmú zamieňať ináč družstvo bude diskvalifikované. ( 1-pravý prúd, 2 ľavý prúd, 3-rozdelovač, 4 B hadice, 5-nasávacie hadice –spájanie, 6- nasávací kôš ). Veliteľ sa fyzicky nezapája do plnenia disciplín je však povinný dávať pokyny svojmu družstvu podľa cvičebného poriadku ( nástup, zahlásenie rozhodcovi, pokyn na vykonanie útoku a pomáhanie povelmi pri plnení disciplíny). Keď si súťažiaci splní svoju vyžrebovanú disciplínu, môže ísť pomáhať v plnení disciplíny druhému kolegovi. 
· Na základni je umiestnená PS s funkčnou vývevou ostatné náradie je umiestnené na štartovacej čiare

· Náradie nesmie byť pripravené na spojenie

· Hadice musia byť stočené v kotúčoch
Vodný zdroj je prírodný pod úrovňou terénu cca. 2m. Nasávacie vedenie musí byť pred ponorením nasávacieho koša do vody spojené a zošróbované pričom musí byť na spätnej klapke nasávacieho koša umiestnené ventilové lano. Nasávacie vedenie nemusí byť našróbovane na PS pred ponorením do vody. Nutné použiť vývevu a zásahovú striekačku ( nie športovú bez vývevy ). Pri dopravnom a útočnom vedení je potrebné hadice rozhadzovať podľa cvičebného poriadku a nie rozťahovať. Ukončenie disciplíny je po zhodení oboch terčov umiestnených na stojane za nástrekovou čiarou. Po ukončení útoku a po výzve rozhodcov člen družstva vytiahne nasávacie vedenie z vodného zdroja a potiahnutím za nasávací kôš sa skontroluje spojenie nasávacieho vedenia to isté sa spraví na spoji nasávacieho vedenia. V prípade, že sa spoje rozpoja považuje sa to za nespojené nasávacie vedenie mimo vodného zdroja a súťažné družstvo bude diskvalifikované.

Poznámka:

Nástup:

Družstvo v rad nastúpiť! Pozor!

Zahlásenie rozhodcovi:

Pán rozhodca družstvo DHZ.........,v počte 7 plus 1 je pripravené na vykonanie disciplíny požiarny útok. 

Poznámka:
Povelom útokom vpred rozhodca odštartuje mužstvo. Rozhodcovia po zaznení povelu „Útokom vpred“ a znamenia pomocného rozhodcu spustia stopky na štartovej čiare, na rozdeľovači a pri terčoch. Za výsledný čas sa berie stredný čas z troch meraných časov.
Neplatnosť pokusu:

· Naštartovaná mašina na základni počas prípravy

· Zrazenie terčov prekríženými prúdmi

· Nepodanie správneho pokynu a hlásenia na štartovnej čiare

· Pomoc iného člena mimo súťažného družstva

· Nespojenie nasávacieho vedenia mimo vodného zdroja

· Rozpojenie sacieho vedenia pred kontrolou po skončení disciplíny

· Výmena čísel alebo úloh

· Športové hadice

Opakovanie pokusov pre závadu

Opakovanie pokusu je možné len ak sa vyskytla technická chyba usporiadateľa.
S pozdravom Ing. Marek Bačík

Predseda DHZ Valaská Dubová
